Honkongo ir Lietuvos santykiai

Honkongo ir Lietuvos santykiai – dvišaliai tarptautiniai santykiai tarp Honkongo ir Lietuvos.

Honkonge veikia garbės konsulatas Honkongo ir Makao specialiuosiuose administraciniuose regionuose.

Lietuvoje 2022 m. pradžioje gyveno vienas Honkongo pilietis. 2020 m. sausio-lapkričio mėnesiais Lietuvos Seime veikė Laikinoji Honkongo draugų grupė,Laikinoji Honkongo draugų grupė (Lietuvos Respublikos Seimas) nuo 2020 m. pabaigos – Parlamentinių ryšių su Honkongu (Kinijos Liaudies Respublika) grupė (pirmininkas – Marius Matijošaitis (Laisvės partija)).Parlamentinių ryšių su Honkongu (Kinijos Liaudies Respublika) grupė (Lietuvos Respublikos Seimas) Tikrinta 2022-10-20]

 Santykių istorija 
Ryšių tarp Lietuvos ir Honkongo istorija gali siekti XIX a. devintąjį dešimtmetį, kai Honkonge ėmė kurtis pirmieji aškenaziai, kurių tarpe galėjo būti ir atvykėlių iš Lietuvos teritorijos. Antrojo pasaulinio karo metais, 1941–1945 m., Honkongo nepilnamečių berniukų pataisos namų auklėtoju dirbo lietuvis salezietis Antanas Perkumas. 1945–1952 jis vadovavo karo našlaičių institutui, talkininkavo įvairioms labdaros organizacijoms, jo rūpesčiu Honkonge buvo pastatyta saleziečių mokykla.

1996 m. Honkonge, tuo metu dar priklausiusiame Didžiajai Britanijai, atidarytas Lietuvos garbės konsulatas. 1998 m. tarp Lietuvos ir Honkongo specialiojo administracinio regiono vyriausybių pasirašyta Tranzitinio tarptautinio oro susisiekimo sutartis.Kinijos santykiai su Lietuva (VLE). Tikrinta 2010-10-20

2013 m. spalio 2 d. Lietuvos ambasadoje Vašingtone surengtas susitikimas su Pasaulinio judėjimo už demokratiją suvažiavimo dalyviais, tarp kurių buvo ir aktyvistai iš Honkongo.Pasaulinio judėjimo už demokratiją suvažiavime Vašingtone pristatytas ES Rkytų partnerystės susitikimas vilniuje (Lietuvos Respublikos užsienio reikalų ministerija)

2016 m. gegužės 25 d. Vilniuje lankėsi Honkongo sekretoriaus delegacija, susitiko su viceministru Raimundu Karobliu.

2019 m. Honkonge kilus nepasitenkinimui dėl ekstradicijos projekto įstatymo ir įvykiams išsivysčius į masinius protestus, Lietuvos užsienio reikalų ministras Linas Linkevičius pareiškė, kad „ES turi griežtai pasmerkti Kinijos Liaudies Respublikos priimtą nacionalinio saugumo įstatymą Honkongui, pažeidžiantį Honkongo autonomiją.“L. Linkevičius: Kinijos sprendimai pažeidžia Honkongo autonomiją (Lietuvos Respublikos užsienio reikalų ministerija)  Įvykiai nušviesti ir Lietuvos spaudoje, vyravo prielankumas Honkongo protestuotojams, o ne Kinijos Liaudies Respublikai. 2019 m. rugpjūčio 23 d., minint Baltijos kelio trisdešimtąsias metines, Honkonge buvo suorganizuota 40 km ilgio gyvoji grandinė, pavadinta Honkongo keliu (香港之路). Ši akcija buvo plačiai nušviesta lietuviškoje žiniasklaidoje.LRT iš Honkongo: „Honkongo kelio“ organizatorius sako, kad šiai akcijai pasiruošti lengviau nei Baltijos keliui (15min.lt) Šią akciją įkvėpė 1989 metų Baltijos kelias.[ Tą pačią dieną, solidarizuojantis su honkongiečiais, Vilniuje organizuotas Honkongą remiantis mitingas, į kurį susirinko keliasdešimt žmonių ir kurio metu įvyko apsistumdymas tarp Honkongo rėmėjų lietuvių ir Kinijos rėmėjų.Vilniuje per Honkongo mitingą konfliktą sukėlusiems kinams skirtos 15 eurų baudos (15min.lt) Dar didesnį ažiotažą sukėlė atvejis, kai paaiškėjo, kad kinų turistai tyčia laužė ir gadino Honkongą remiančius kryžius Kryžių kalne.Ant Kryžių kalno kinų turistai išniekino Honkongą remiančius kryžius: policija pradeda tyrimą, URM lauks rezultatų (15min.lt)
2022 m. rugpjūčio 25 d. Lietuvos Seimo rūmuose Vilniuje atidaryta fotografijų paroda, kurioje prisiminta apie prieš trejus metus Honkonge vykusius protestus ir Honkongo kelią.Seime atidaryta paroda apie Honkongo laisvės kelią (LRT) Taip pat 2022 m. birželį trys Seimo nariai ragino Seimą pasmerkti „represijas Honkonge“ ir nepripažinti naujo išrinktojo lyderio, o Lietuvos Prezidentą ir Vyriausybę „sukurti mechanizmą, palengvinantį sąlygas Honkongo disidentams, siekiantiems politinio prieglobsčio“.Trys parlamentarai ragina Seimą pasmerkti represijas Honkonge, nepripažinti jo lyderio (LRT.lt) Tikrinta 2022-10-21]

 Švietimo, mokslo ir technologiniai mainai ir kultūrinis bendradarbiavimas 
Lietuvoje populiarus ir žinomas Honkongo kinas, ypač kino filmai, kuriuose vaidino Džekis Čanas ir Briusas Li.Honkongo kinas – komercinis, tačiau nuolat ieškantis naujų meninės išraiškos formų (LRT) Taip pat Latvijos, Lietuvos ir Honkongo kine yra buvęs vienas bendras projektas - 2010 m. pasirodęs filmas Amaya, kuriame vaidino Andrius Mamontovas, japonų aktorė ir honkongiečių aktoriai ir kurį režisavo Maris Martinsons.

2010 m. sausio 28 d. Honkonge iškilmingai paminėtas Lietuvos valstybės atkūrimo dvidešimtmetis. Renginyje dalyvavo Lietuvos ambasadorius Kinijoje Rokas Bernotas ir komercijos atašė Gvidas Kerušauskas, aukšti Honkongo ir Makao administracijų pareigūnai, Generalinių prekybos rūmų atstovai, verslininkai, kitų valstybių konsulinių įstaigų Honkonge vadovai ir pavaduotojai. Priėmimą organizavo Lietuvos garbės konsulas Honkongo ir Makao Ypatinguosiuose Administraciniuose Kinijos regionuose Radžas Sitalas Motvanis.

2011 m. rugsėjo 23 d. gastrolių į Honkongą išvyko Lietuvos džiazo kompozitoriaus ir klavišininko Dainiaus Pulausko grupė, kur dalyvavo Tarptautiniame Honkongo džiazo festivalyje.D. Pulausko džiazo grupė koncertuos Kinijoje (ELTA, 2011 rugsėjo 19 d.)

Tarp Lietuvos ir Honkongo plėtojami akademiniai mainai – 2015 m. lapkričio 27 d. Vytauto Didžiojo universitetas pasirašė sutartį su Lingnano universitetu Honkonge.Pasirašyta sutartis su nauju partneriu Honkonge (VDU Azijos studijų centras) Nuoroda tikrinta 2020-10-20]

 Ekonominiai santykiai 
2018 m. duomenimis, prekybos apyvarta tarp Lietuvos ir Honkongo siekė 49,39 mln. eurų.

Prekybos balanse dominuoja eksportas iš Lietuvos į Honkongą.

 Eksportas sudaro 35,8 mln. eur.
 Importas sudaro 13,59 mln. eurų.

 Metai  2016  2017  2018 Eksportas į Honkongą (mln. eur.) 33,92  33,88  35,8 Importas iš Honkongo (mln. eur.) 11,29  16,38  13,59

2019 m. birželio 11 d. Vilniuje organizuotas renginys, kuriame pristatytos investavimo Honkonge galimybės.Honkongo atstovai siuntė žinutę Lietuvos verslininkams (alfa.lt)

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Honkongo piliečių skaičius Lietuvoje 0  1  1  1

 Apdovanojimai 
 2010 m. sausio 28 d. buvęs Lietuvos garbės konsulas Sitalas Kevalramas Motvanis apdovanotas Tūkstantmečio žvaigždės apdovanojimu.Honkonge paminėtas Lietuvos valstybės atkūrimo dvidešimtmetis (Lietuvos Respublikos užsienio reikalų ministerija)

 Šaltiniai 

 Taip pat skaitykite 
 Lietuvos ir Makao santykiai
 Lietuvos ir Taivano santykiai
 Lietuvos ir Tibeto santykiai

Kategorija:Lietuvos diplomatiniai santykiai
Kategorija:Honkongas